# Projektas

# ŠILUTĖS RAJONO savivaldybės taryba

**SPRENDIMAS**

**DĖL ŠILUTĖS RAJONO SAVIVALDYBĖS TARYBOS 2017 M. GRUODŽIO 21 D. SPRENDIMO NR. T1-886 „DĖL ŠILUTĖS RAJONO SAVIVALDYBĖS 2018-2020 M. STRATEGINIO VEIKLOS PLANO PATVIRTINIMO“ PAPILDYMO**

2018 m. rugsėjo d. Nr. T1-

### Šilutė

## Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi bei remdamasi Šilutės rajono savivaldybės tarybos 2013 m. liepos 25 d. sprendimu Nr. T1-849 patvirtinta Šilutės rajono savivaldybės strateginio planavimo metodika, Šilutės rajono savivaldybės taryba nusprendžia:

1. Papildyti Šilutės rajono savivaldybės 2018-2020 m. strateginį veiklos planą, patvirtintą Šilutės rajono savivaldybės tarybos 2017 m. gruodžio 21 d. sprendimu Nr. T1-886 „Dėl Šilutės rajono savivaldybės 2018-2020 m. strateginio veiklos plano patvirtinimo“:

1.1. papildyti (04) Socialiai saugios ir sveikos aplinkos kūrimo programą nauja priemone 04.07.03.07 „Aplinkos tvarkymas, aplinkos tvarkymui bei gražinimui skirtų priemonių įsigijimas, atliekų tvarkymo sistemos tobulinimas“ [(pridedama);](PPS03priedas04.xls)

1.2. papildyti (08) Investicijų pritraukimo ir verslo vystymo programą nauja priemone 08.01.01.60 Projektas „Atsinaujinančių energijos išteklių (saulės) panaudojimas visuomeninės ir gyvenamosios (įvairių socialinių grupių asmenims) paskirties pastatuose“;

1.3. papildyti (08) Investicijų pritraukimo ir verslo vystymo programą nauja priemone 08.01.01.83 2014-2020 metų I(NTERREG V – A Pietų Baltijos bendradarbiavimo abipus sienos programos projektas „Baltic for all“ („Baltija visiems“);

1.4. papildyti (08) Investicijų pritraukimo ir verslo vystymo programą nauja priemone 08.01.01.84 Projektas „Šyšos upės senvagės II dalies teritorijos sutvarkymas Šilutės mieste“ [(pridedama)](PPS03priedas08.xlsx).

2. Patikslinti Šilutės rajono savivaldybės 2018-2020 m. strateginį veiklos planą, patvirtintą Šilutės rajono savivaldybės tarybos 2017 m. gruodžio 21 d. sprendimu Nr. T1-886 „Dėl Šilutės rajono savivaldybės 2018-2020 m. strateginio veiklos plano patvirtinimo“:

2.1. patikslinti (04) Socialiai saugios ir sveikos aplinkos kūrimo programos priemonę 04.01.02.01 „Teikti socialinės priežiūros paslaugas socialinės rizikos šeimoms ir jų vaikams Šilutės mieste ir rajono seniūnijose“;

2.2 patikslinti (07) Vietinio ūkio programos priemonę 07.01.07.02 „Bendruomenės rėmimo programa“ [(pridedama)](PPS03priedas07.xls).

Savivaldybės meras

|  |  |  |  |  |  |
| --- | --- | --- | --- | --- | --- |
| Sigitas Šeputis | Virgilijus Pozingis | Remigijus Budrikas | Živilė Targonskienė | Vita Stulgienė | Dorita Mongirdaitė |
| 2018-09- | 2018-09-13 | 2018-09-12 | 2018-09-13 G | 2018-09-12 | 2018-09-12 |
|  |  |  |  |  |  |

Parengė

Aušra Stakvilevičienė

2018-09-12

**ŠILUTĖS RAJONO SAVIVALDYBĖS ADMINISTRACIJOS**

PLANAVIMO IR PLĖTROS SKYRIUS

**AIŠKINAMASIS RAŠTAS**

**DĖL ŠILUTĖS RAJONO SAVIVALDYBĖS TARYBOS 2017 M. GRUODŽIO 21 D. SPRENDIMO NR. T1-886 „DĖL ŠILUTĖS RAJONO SAVIVALDYBĖS 2018-2020 M. STRATEGINIO VEIKLOS PLANO PATVIRTINIMO“ PAPILDYMO**

2018 m. rugsėjo 12 d.

|  |
| --- |
| ***1. Parengto projekto tikslai ir uždaviniai.*** |
| Šiuo sprendimu yra papildomas Šilutės rajono savivaldybės 2018-2020 m. strateginis veiklos planas, patvirtintas Šilutės rajono savivaldybės tarybos 2017 m. gruodžio 21 d. sprendimu Nr. T1-886 „Dėl Šilutės rajono savivaldybės 2018-2020 m. strateginio veiklos plano patvirtinimo“ į (04) Socialiai saugios ir sveikos aplinkos kūrimo programą ir (08) Investicijų pritraukimo ir verslo vystymo programą įrašant naujas priemones:  (04) Socialiai saugios ir sveikos aplinkos kūrimo programa papildoma nauja priemone 04.07.03.07 „Aplinkos tvarkymas, aplinkos tvarkymui bei gražinimui skirtų priemonių įsigijimas, atliekų tvarkymo sistemos tobulinimas“. Nauja priemonė būtina, kadangi tvirtinant Šilutės rajono savivaldybės 2018-2020 m. strateginį veiklos planą nebuvo numatytas finansavimas. Lėšos bus gautos iš Aplinkos projektų valdymo agentūros. Gautos lėšos naudojamos atliekų konteinerių įsigijimui bei asbesto šalinimo programos įgyvendinimui.  (08) Investicijų pritraukimo ir verslo vystymo programa papildoma nauja priemone 08.01.01.60 Projektas „Atsinaujinančių energijos išteklių (saulės) panaudojimas visuomeninės ir gyvenamosios (įvairių socialinių grupių asmenims) paskirties pastatuose“. Nauja priemonė būtina, kadangi tvirtinant Šilutės rajono savivaldybės 2018-2020 m. strateginį veiklos planą nebuvo gautas kvietimas teikti projektinius pasiūlymus dėl projektų įgyvendinimo. Bendra projekto vertė 653 088,04 Eur, iš jų ES lėšos – 522 470,43 Eur, SB lėšos – 130 617,61 Eur.  (08) Investicijų pritraukimo ir verslo vystymo programa papildoma nauja priemone 08.01.01.83 2014-2020 metų I(NTERREG V – A Pietų Baltijos bendradarbiavimo abipus sienos programos projektas „Baltic for all“ („Baltija visiems“). Nauja priemonė būtina, kadangi tvirtinant Šilutės rajono savivaldybės 2018-2020 m. strateginį veiklos planą nebuvo skirtas finansavimas. Pagrindinis projekto partneris – Kolobžego gmina (Lenkija), projekto finansiniai partneriai – Šilutės rajono savivaldybės administracija, Bartho miesto buriavimo klubas (Vokietija), Kolobžego buriavimo klubas „Blue“ (Lenkija). Bendras biudžetas sudaro 1,172 mln.eurų, iš jų 378 063,00 Šilutės rajono savivaldybei. 85 procentai lėšų finansuojama iš ES (321 353,60 Eur), 7,5 procentai – VB (28 354,73 Eur), 7,5 procentai – SB (28 354,73 Eur).  (08) Investicijų pritraukimo ir verslo vystymo programa papildoma nauja priemone 08.01.01.84 Projektas „Šyšos upės senvagės II dalies teritorijos sutvarkymas Šilutės mieste“. Nauja priemonė būtina, kadangi tvirtinant Šilutės rajono savivaldybės 2018-2020 m. strateginį veiklos planą nebuvo skirtas finansavimas. Bendra projekto vertė 253 090,00 Eur, iš jų ES lėšos – 240 435,50 Eur, SB lėšos – 12 654,50 Eur.  Tikslinama (04) Socialiai saugios ir sveikos aplinkos kūrimo programos priemonė 04.01.02.01 „Teikti socialinės priežiūros paslaugas socialinės rizikos šeimoms ir jų vaikams Šilutės mieste ir rajono seniūnijose“, kadangi nuo liepos mėn. įkurta nauja darbo vieta, kuri finansuojama savivaldybės biudžeto lėšomis.  Tikslinama (07) Vietinio ūkio programos priemonė 07.01.07.02 „Bendruomenės rėmimo programa“. Priemonė pasipildo nauja valstybės funkcija 04.07.04.01, pagal kurią lėšos skirtos projektams, įgyvendinamiems pagal Lietuvos kaimo plėtros 2014-2020 m. programos priemonę „Leader“. Lėšos skirtos Gardamo bendruomenei (1 167,40 Eur), kurios finansuojamos savivaldybės biudžeto lėšomis. |
| ***2. Kaip šiuo metu yra sureguliuoti projekte aptarti klausimai.*** |
| VadovaujantisŠilutės rajono savivaldybės strateginio planavimo metodika (2013 m. liepos 25 d. sprendimas Nr. T1-849), 2017 m. gruodžio 21 d. Savivaldybės tarybos sprendimu Nr. T1-886 „Dėl Šilutės rajono savivaldybės 2018-2020 m. strateginio veiklos plano patvirtinimo“, buvo patvirtintas Šilutės rajono savivaldybės 2018-2020 m. strateginis veiklos planas ir padalinių vykdomos programos. |
| ***3. Kokių pozityvių rezultatų laukiama.*** |
| Kadangi atsirado būtinybė keisti esmines SVP nuostatas, t. y. papildyti Šilutės rajono savivaldybės 2018-2020 m. strateginio veiklos plano (04) Socialiai saugios ir sveikos aplinkos kūrimo, (07) Vietinio ūkio ir (08) Investicijų pritraukimo ir verslo vystymo programas, būtinas Savivaldybės tarybos pritarimas, kaip tai numatyta Šilutės rajono savivaldybės strateginio planavimo metodikoje, patvirtintoje 2013 m. liepos 25 d. Šilutės rajono savivaldybės tarybos sprendimu Nr. T1-849 „Dėl Šilutės rajono savivaldybės strateginio planavimo metodikos patvirtinimo“.  Tarybai pritarus minėtiems pakeitimams, Savivaldybės padaliniai galės įgyvendinti strateginius tikslus, kurie numatyti Strateginio veiklos plano programose. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *-------------* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *-------------* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Atlikti antikorupcinį vertinimą – netikslinga, nes strateginio plano priemonės tik numatomos įgyvendinti. |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *-------------* |
| ***8. Projekto autorius ar autorių grupė.*** |
| Planavimo ir plėtros skyriaus vyriausioji specialistė Aušra Stakvilevičienė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Prioritetai, strateginis plėtros planas, veiklos planas |
| ***10. Kiti, autorių nuomone, reikalingi pagrindimai ir paaiškinimai.*** |
| ------------- |

Planavimo ir plėtros skyriaus vyriausioji specialistė Aušra Stakvilevičienė